b'\n_START_ARTICLE_\nAnne Erm\n_START_PARAGRAPH_\nAnne Erm (s. 4. syyskuuta 1943 Rakvere, Viro) on virolainen festivaalijohtaja, jazzmusiikin piiriss\xc3\xa4 vaikuttava musiikkialan toimija, laulaja, pianisti ja musiikkitoimittaja._NEWLINE_Erm on perustanut vuonna 1990 suositun ja Baltian suurimman jazzfestivaalin Jazzkaarin. Aiemmin h\xc3\xa4n ty\xc3\xb6skenteli radio- ja musiikkitoimittajana ja on tehnyt ohjelmia my\xc3\xb6s Moskovaan ja EBU:n verkostoon Eurooppaan._NEWLINE_Erm opiskeli Tallinnan musiikkiopistossa ja sen j\xc3\xa4lkeen konservatorion (nyk. Viron musiikki- ja teatteriakatemia) s\xc3\xa4velt\xc3\xa4j\xc3\xa4linjalla. H\xc3\xa4n lauloi 1960-luvun suosituimpiin kuuluvassa lauluyhtyeess\xc3\xa4 Collagessa, jonka nimen h\xc3\xa4n on keksinyt._NEWLINE_Ermin puoliso on Enn Mikker.'